30 Ιουνίου 2024 
 
55 
 
 
 
περίοδο ο πληθωρισμός περιορίστηκε στο 2,8% από 4,2% το αντίστοιχο διάστημα του 2023. Την περίοδο μεταξύ Ιανουαρίου και 
Μαΐου 2024 το ποσοστό ανεργίας σε εποχικά εξομαλυμένη βάση διαμορφώθηκε στο 11,0% ενώ η απασχόληση αυξήθηκε κατά 1,9% 
σε ετήσια βάση. Επίσης το ισοζύγιο του κρατικού προϋπολογισμού, σε τροποποιημένη ταμειακή βάση, για την περίοδο μεταξύ 
Ιανουαρίου και Ιουνίου 2024, παρουσίασε έλλειμμα, ύψους € 2,26 δισ. έναντι ελλείμματος € 2,46 δισ. το αντίστοιχο διάστημα του 
2023. Το πρωτογενές πλεόνασμα διευρύνθηκε στα € 2,91 δισ., έναντι πλεονάσματος € 2,12 δισ. για την ίδια περίοδο το 2023. Την 
περίοδο από Ιανουάριο έως Μάιο 2024, το έλλειμμα του ισοζυγίου τρεχουσών συναλλαγών αυξήθηκε κατά € 1,7 δισ. σε σχέση με 
το πρώτο πεντάμηνο του 2023 και διαμορφώθηκε σε € 9,81 δισ. λόγω της επιδείνωσης του ισοζυγίου αγαθών και, σε μικρότερο 
βαθμό, του ισοζυγίου πρωτογενών εισοδημάτων, ενώ το  ισοζύγιο υπηρεσιών και το ισοζύγιο πρωτογενών εισοδημάτων 
παρουσίασαν μερική βελτίωση. 
Σύμφωνα με τις προβλέψεις της Ευρωπαϊκής Επιτροπής, η οικονομική δραστηριότητα στην Ελλάδα αναμένεται να αυξηθεί κατά 
2,2% το 2024 και 2,3% το 2025, συνεχίζοντας να υπερτερεί του μέσου όρου της ζώνης του ευρώ, υποστηριζόμενη από την ιδιωτική 
κατανάλωση, τις εξαγωγές και τις επενδύσεις. Ο ακαθάριστος σχηματισμός παγίου κεφαλαίου αναμένεται να έχει τη μεγαλύτερη 
συνεισφορά στην ανάπτυξη, με τις πρόσθετες επενδύσεις (crowding-in effect) στα πλαίσια του Ταμείου Ανάκαμψης και 
Ανθεκτικότητας («ΤΑΑ») και συνολικά τη σημαντική χρηματοδότηση της ΕΕ, τη σταδιακή χαλάρωση της νομισματικής πολιτικής 
και τη βελτίωση του οικονομικού κλίματος μετά την αναβάθμιση της οικονομίας και την ανάκτηση της επενδυτικής βαθμίδας το 
2023.Το ποσοστό ανεργίας προβλέπεται να μειωθεί στο 9,7 % έως το 2025. Ο πληθωρισμός, βάσει του Ενιαίου Δείκτη Τιμών 
Καταναλωτή («ΕνΔΤΚ»), προβλέπεται να μειωθεί σημαντικά από 4,2% το 2023 σε 2,8% το 2024 και 2,1% το 2025, λόγω της 
σημαντικής μείωσης των τιμών της ενέργειας και της αποκλιμάκωσης του πληθωρισμού των ειδών διατροφής. Το πρωτογενές 
ισοζύγιο, αναμένεται να σημειώσει πλεόνασμα από 1,9 % του ΑΕΠ το 2023 στο 2,3 % το 2024, και 2,4% του ΑΕΠ το 2025. Ο λόγος 
του δημόσιου χρέους της το ΑΕΠ μειώθηκε σε 161,9 % το 2023 λόγω τόσο της αύξησης του ονομαστικού ΑΕΠ όσο και του 
πλεονάσματος του πρωτογενούς ισοζυγίου. Ο δείκτης αναμένεται να μειωθεί περαιτέρω στο 153,9 % του ΑΕΠ το 2024 και στο 149,3 
% το 2025.  
Η αναπτυξιακή προοπτική της Ελληνικής οικονομίας εξαρτάται από την αξιοποίηση των ευρωπαϊκών κεφαλαίων για την υλοποίηση 
των επενδυτικών σχεδίων και την τόνωση της επιχειρηματικότητας. Το ΤΑΑ, τόσο από την πλευρά των επιχορηγήσεων όσο και των 
επενδύσεων του ιδιωτικού τομέα μέσω της δανειακής διευκόλυνσης, αποτελεί βασικό παράγοντα στην προοπτική βιώσιμης 
ανάπτυξης. Στο πλαίσιο αυτό, το ΤΑΑ εκτιμάται ότι θα συμβάλει αποφασιστικά στην ανάπτυξη το 2024 και 2025, μέσω επενδύσεων 
και μεταρρυθμίσεων προς την επέκταση της παραγωγικής δυναμικότητας, την ενίσχυση της ανταγωνιστικότητας και της 
εξωστρέφειας, την τεχνολογική προσαρμογή και την ενίσχυση της απασχόλησης και της κοινωνικής συνοχής. Σύμφωνα με το 
Πρόγραμμα Σταθερότητας 2024, το οποίο κατατέθηκε στην Ευρωπαϊκή Επιτροπή στις 30 Απριλίου 2024, ο λόγος επενδύσεων προς 
ΑΕΠ προβλέπεται να αυξηθεί στο 17% το 2025 από 14% το 2023, περιορίζοντας την απόκλιση από τον μέσο όρο σε ΕΕ και Ευρωζώνη 
(22% το 2023). 
Στις 8 Δεκεμβρίου 2023 το Συμβούλιο Οικονομικών και Δημοσιονομικών Υποθέσεων της ΕΕ ενέκρινε το τροποποιημένο Σχέδιο 
Ανάκαμψης και Ανθεκτικότητας της Ελλάδας. Το αναθεωρημένο σχέδιο ανέρχεται σε € 35,9 δισ., με € 18,2 δισ. σε επιχορηγήσεις 
και € 17,7 δισ. σε δάνεια του ΤΑΑ. Στις 23 Ιουλίου 2024, η Επιτροπή εκταμίευσε στην Ελλάδα την τέταρτη πληρωμή για δάνεια € 2,3 
δισ. (καθαρά από προχρηματοδότηση) στο πλαίσιο του TAA. Μέχρι τον Ιούλιο του 2024, η Ευρωπαϊκή  Επιτροπή στα πλαίσια του 
ΤΑΑ, έχει εκταμιεύσει προς την Ελλάδα € 17,2 δισ., εκ των οποίων € 9,62 δισ. σε δάνεια. Αυτό αντιστοιχεί στο 47% του συνόλου των 
κονδυλίων του ελληνικού σχεδίου, με το 22% του συνόλου των οροσήμων και των στόχων του σχεδίου να έχει εκπληρωθεί.